Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast saatesse!
Täna jätkan oma õpetusega Rooma kirja põhjal,
mille kohta meil on ka nii audioõpetus kui ka raamat.
Usun, et need tõed muudavad väga palju inimeste eludes.
Raamat on tellitav nii me teenistuse kodulehelt
kui ka helistamise kaudu.
Kuid see on müüdav ka paljudes ilmalikes raamatupoodides
ja kristlikes raamatupoodides.
Seetõttu julgustan sind seda üles otsima.
Raamatu pealkiri on:
"Grace - the Power of the Gospel" ("Arm - evangeeliumi vägi").
Meie audiomaterjali pealkiri on:
"The Gospel - the Power of God" ("Evangeelium - Jumala vägi").
Oleme vaadanud läbi Rooma kirja viis esimest peatükki,
olles hetkel 6. peatüki juures.
Paulus küsib Roomlastele 6:1:
"Mis me siis ütleme? Kas püsida patus, et arm suureneks?"
Rääkisime eelmine kord sellest lähemalt,
kuid usun, et kui õpetada armust õigesti,
siis see peaks juhtima inimesi küsimuseni:
"Tahad öelda, et võin elada patus või?"
Vastus selllele peitub Roomlastele 6:2:
"Ei, mitte sugugi!" (või ing. k. "Hoidku Jumal selle eest!")
Nii et, Paulus ja mina ei väida seda mitte.
Ka mitte arm ei julgusta inimesi elama patus.
Küll aga on see igati loogiline küsimus.
Kui ütled inimestele,
et Jumal armastab neid sõltumata nende tegudest
ja et Jumala armastus on tingimusteta,
siis inimesed küsivad alati, kas nad võivad siis elada patus?
Kui aga see küsimus ei kerki esile, ei kuuluta sa ka õiget evangeeliumi.
Paulus tegeles sellega rohkem kui korra.
Rääkisime eelmine kord Rooma 6. ptk.'i põhjal
kahest põhjusest, miks peaks elama püha elu.
Esiteks seetõttu, et see on su loomuses elada pühalt.
Sa oled surnud patule.
Sa oled uuestisündinud ja su sees on uus loomus.
Teine põhjus aga peitub Ro.6:16,
kus on öeldud, et see, millele kuuletud,
selle teener sa oled.
Kui kuuletud patule, kuuletud ka patu autorile,
kelleks on saatan,
andes talle ligipääsu oma ellu.
Nii et, need on kaks mõjuvat põhjust, miks mitte elada patus.
Kuid samas pane tähele - kummagi nende täitmise kaudu
pole võimalik teenida välja Jumala heakskiitu või õnnistusi.
Ja ometi enamikest kantslitest seda kuulutatakse nii.
"Pead elama püha elu, sest muidu Jumal ei õnnista sind!"
"Jumal on su peale pahane ja maksab sulle kätte!"
"Jumal karistab sind!"
Kuid Paulus ei kasuta küll selliseid väiteid
motivatsioonina elada püha elu.
Ta ütleb hoopis, et meie loomus on muutunud.
Ühtlasi julgustab ta meid mitte andma maad kuradile.
Kuid ta ütleb ka, et me ei pea elama püha elu selleks,
et Jumal meid armastaks.
Tean, et osa inimesi on praegu ülipahased.
Võin lausa kuulda,
kuidas telekaid lülitakse välja sellise jutu peale,
kuid see on siiski tõsi
ja selle eesmärk on teha sind vabaks, sest selles peitub evangeeliumi vägi.
Kuid las ma laiendada seda mõtet, minnes tagasi Rooma 6:1 juurde.
"Mis me siis ütleme? Kas püsida patus, et arm suureneks?
Ei, mitte sugugi.
Meie, kes oleme patule surnud, kuidas saaksime selles veel elada?
Kas te siis ei tea, et kes me iganes oleme Kristusesse Jeesusesse ristitud,
oleme ristitud tema surmasse?"
Pean siinkohal selgitama veidi,
sest niipea, kui kuuldakse sõna "ristimine",
mõeldakse koheselt veeristimisele.
Kuid Piibel räägib erinevatest ristimistest.
Heebrealastele 6:1-2 ütleb meile, et me ei hakkaks jälle üle käima
õpetusi ristimisest (Ing. k. on ristimine seal mitmuses).
Ristimisi on erinevaid.
Jeesus ütles, et Teda ootab ristimine, millega Teda ristitakse.
Ta pidas selle all silmas oma kannatusi ja lepitust,
millest Ta pidi läbi minema ja mille tooma.
Loomulikult on olemas ka veeristimine,
kuid 1. Korintlastele 12:13 on öeldud:
"Sest meie kõik oleme ühe Vaimuga ristitud üheks ihuks,
olgu juudid või kreeklased, olgu orjad või vabad,
ning me kõik oleme joodetud ühe Vaimuga."
Pane tähele - Püha Vaim on siin see, kes ristib meid Kristuse Ihusse.
Ristija Johannes ütles:
"Teie keskel on keegi, kes ristib teid Püha Vaimuga
ja tulega."
Ta rääkis Jeesusest.
Nii et, Püha Vaimuga ristimine erineb Kristuse Ihusse ristimisest.
See, millesse sind ristitakse, on erinev ja ka ristija on erinev.
Jeesus on see, kes ristib inimesi Püha Vaimuga.
Püha Vaim aga ristib inimesi Kristuse Ihusse.
Nii et, ristimisi on erinevaid.
Usun, et see, mida Ro.6:3 ütleb:
"Kas te siis ei tea, et kes me iganes oleme Kristusesse Jeesusesse ristitud,
oleme ristitud tema surmasse?"
viitab ristimisele, mis on mainitud 1. Korintlastele 12:13,
kus Püha Vaim ristib meid Kristuse Ihusse.
Või kui seda teisiti öelda, siis - kui said päästetud ja sündisid uuesti;
kui sinust sai Kristuse Ihu liige,
siis sind ristiti ka automaatselt Tema surmasse.
On asju, mille Jumal on meile küll andnud,
kuid mis tuleb meie poolt omaks võtta.
Näiteks, kui rääkida tervenemisest,
siis usun, et see on mõeldud me kõigi jaoks.
Jeesuse vermete läbi oleme me kõik terveks tehtud,
kuid see ei tule automaatselt esile,
vaid alles siis, kui kogeme lunastust oma füüsilises ihus.
Ja kui me üks päev sureme, siis kogeme ka täielikku lunastust
ja me ihud saavad täielikult terveks,
nii et me ei koge enam mingeid haigusi ega hädasid.
Kuid isegi, et see pole veel täielik reaalsus me jaoks,
siis kui usud sellesse, püüdled selle poole
ja seisad Jumala Sõnal,
võid ka kogeda üleloomulikku tervist ja võtta vastu tervenemise.
See on miski,
mille kättesaamise poole pead püüdlema.
Vaimses sfääris aga on su lunastus juba terviklik.
Efeslastele 1:17 ja Koloslastele 1:14
räägivad me pattude lunastusest kui millestki,
mis on juba lõpule viidud.
Vaimusfääris on su vaim juba päästetud.
Teie, kes te olete kuulnud mu õpetust vaimu, hinge ja ihu teemal,
olete juba kuulnud sellest ja teate selle taga peituvaid seletusi,
mida mul pole täna aega jagada.
Kuid kui sünnid uuesti, ei saa mitte su ihu ja hing päästetud,
vaid su vaim.
Su vaim on täielikult päästetud ehk lunastatud.
Su vaimu lunastus on lõplik ja terviklik.
Ja see on ka see, millest Ro.6:3 räägib,
öeldes, et kui oleme Kristusesse Jeesusesse ristitud,
oleme ristitud ka Tema surmasse.
Vaimusfääris on su pääste juba lõplik.
Sul on uus loomus, mis on surnud ja võimetu patu suhtes.
Sel pole vähimatki tahtmist teha pattu.
Su loomuses pole mingit tõmmet patu poole.
Seda peab pisut lahti rääkima, sest sellest ei õpetata palju.
Inimestele öeldakse peamiselt,
et kui nad sünnivad uuesti, siis neil on uus loomus.
Nad on uus loodu Kristuses.
Jah, neil on see uus loomus,
kuid samas õpetatakse, et neil on veel nende vana loomus ka,
mistõttu ühtpidi on neil kui kahepoolne loomus.
Enamus kristlasi on otsekui skisofreenikud,
kellel on kaks isiksust, kaks loomust.
Saan isegi aru, miks seda kõike selliselt õpetatakse
ja püüan jagada ka selgitusi, millest on sulle loodetavasti kasu.
Kuid minu jaoks on ülioluline teada
ja ma usun, et Paulus toob Ro. 6 ptk.'s esile selle sama mõtte,
et sul tegelikult pole kahte erinevat loomust.
Kui sündisid uuesti, siis sinu patune loomus -
see osa sinust, mis sündis patusena ja oli surma tõttu lahutatud Jumalast,
siis kui sündisid uuesti,
sai see vana loomus ja vaimsus kõrvaldatud
ning sulle anti uhiuus loomus,
tänu millele oled nüüd Jumala õigsus
ja seetõttu ka mitte skisofreenik oma loomuse poolest.
Jah, sinu uuestisündinud loomuse ja uuendamata meelte vahel
käib ikka lahing edasi.
Kuid sul on oluline mõista, et see pole su olemuse põhituum.
See pole enam su loomuses elada patus,
vaid su uuestisündinud loomuses on elada Jumalale.
Nii et, kui mu meeli ja ihu ei tabaks pettus, väär mõtteviis
ja väärad mõjutused,
hakkaksin ma oma loomuse poolest elama püha elu,
armastama inimesi ja tegema midagi nende heaks.
Kuid me pole ainuüksi vaim, aga meil on ka hing ja ihu.
Ja fakt on see, et enamus kristlasi pole uuendanud end
oma ihu, hinge ja meelte poolest.
Õpetussõnad 23:7 aga ütleb,
et nõnda nagu inimene mõtleb, selline ta ka on.
Roomlastele 12:2 ütleb,
et me ei muutuks selle maailma sarnaseks,
vaid et me uuendaksime oma meeli.
Enamus kristlasi aga pole uuendanud oma meeli,
mistõttu nende mõtte- ja käitumisviis
on endiselt mõjutatud nende vanast loomusest,
kuigi nad on saanud uue loomuse.
Kuid samas on mul võimalus mõista, et see ei pea olema nii.
Ma ei pea enam põruma ega pattu tegema,
otsekui see oleks mu põhiolemus,
sest olen ju ikkagi vana patune, kes on armu läbi päästetud.
Ei. Ma olin kord vana patune, kuid olen nüüd armu läbi päästetud
ja seetõttu ka Jumala õigus.
Sel on ikka tohutu vahe!
Ro.6:3: "Kas te siis ei tea,
et kes me iganes oleme Kristusesse Jeesusesse ristitud,
oleme ristitud tema surmasse?"
See räägib sellest, et meie uus, uuestisündinud loomus,
on surnud patule nõnda samuti
nagu meie vana, patune loomus oli surnud Jumalale.
See ei tähenda, et sul polnud kunagi võimalust
hüüda Jumala poole
või kogeda Tema mõju ja puudutust.
Kuid sa olid siiski lahutatud Jumalast.
Kui aga sündisid uuesti,
siis see uus loomus su sees on lahutatud patust
ja sel pole vähimatki soovi patustada.
Paljud ütlevad nüüd: "See pole tõsi! Mul on ikka vahel soovi patustada!
Mul on vahel kergem elada isekalt ja vihkamises,
kui et pöörata teine põsk ja elada armastuses.
Seetõttu ei saa see olla tõsi!"
Räägin selle kohe lahti, kuid ütlen enne seda veel järgmist -
paljud inimesed ei kasuta Jumala Sõna selleks,
et mõista oma olukordi.
Nad kasutavad hoopis oma olukordi, pidades neid reaalsuseks
ja järgides vaid oma tundeid.
Nii valivad nad Piiblist vaid neid osi, mida nad tahavad uskuda.
Kuid nii ei saa sa kunagi leidma kasu Jumala Sõnast,
kui asjale selliselt lähened.
Roomlastele 3:4 on öeldud:
"Jumal on tõemeelne, aga iga inimene valelik."
Pead jõudma punkti,
kus Jumala Sõna on su jaoks absoluutne, põhjapanev tõde
ja sa tõlgendad kõike läbi selle, mida Jumala Sõna ütleb.
On asju, mille lihtne jälgimine paneb sind mõtlema,
et see vastab tõele.
Näiteks - inimene uskus pikki aastaid, et maapind on lame,
nii et kui sõidad maailma otsa, kukud sealt üle ääre.
Usuti, et Maa on kogu universumi keskpunkt
ja et päike ning tähed keerlevad ümber Maa.
Taoliseks mõtteviisiks on igati loogiline seletus.
Kui istud ja vaatad üle ookeani,
siis sa ju tegelikult ei näe, et Maa on ümar.
Nii et, taoline mõtteviis oli igati loogiline.
Ainult et, see oli piiratud loogika ja tugines vaid vaatlusele.
Kui aga inimesed hakkasid reisima kaugemale
ning kasutama teistsuguseid vahendeid,
leidsid nad ka, et see ei vasta tõele.
Nõnda on see ka pisut ebaküps ja Jumala Sõna fakte mittearvestav,
kui arvame, et kui mul on igatsus teha pattu
ja mul on lihtne teha pattu,
siis järelikult on mul endiselt patune loomus.
Mida aga Jumala Sõna selle kohta ütleb?
Roomlastele 6:4:
"Me oleme siis koos temaga maha maetud
ristimise kaudu surmasse,
et otsekui Kristus on äratatud üles surnuist
Isa kirkuse läbi,
nõnda võime ka meie käia uues elus."
Siin on öeldud: "Me oleme siis koos temaga maha maetud
ristimise kaudu surmasse."
See on fakt.
Kui sünnid uuesti,
saad sa automaatselt uue loomuse, tänu millele oled ka surnud patule.
Kuid siis on seal öeldud:
"Otsekui Kristus on äratatud üles surnuist
Isa kirkuse läbi,
nõnda võime ka meie käia uues elus."
Suremine patule läbi uuestisündinud loomuse
on automaatne.
Kuid see, kas elad seda oma ihu, mõtete ja tegude kaudu välja või mitte
ei ole automaatne.
See on miski, mis peaks juhtuma -
me peaksime käima uues elus nõnda nagu Kristus seda tegi,
kuid see ei sünni automaatselt.
Suremine patule on automaatne, kui uuesti sünnid,
kuid samas pead sa oma pääste välja elama.
Ro.12:2: "Ja ärge muganduge praeguse ajaga,
vaid muutuge meele uuendamise teel."
Sa pead muutma oma mõtteviisi.
Nii et, suremine patule oma vaimus on automaatne,
kuid see, kas see väljendub ka läbi su mõtete ja tegude,
sõltub sellest, kas uuendad oma meeli ja otsid Jumala palet.
Ro.6:5: "Sest kui me
oleme kasvanud kokku tema surma sarnasusega,
siis võime seda olla ka ülestõusmise sarnasusega,
teades, et..."
Ehk teisisõnu - selleks, et kogeksid seda ülestõusmise väge...
Oma vaimu poolest oled sa uus inimene.
Sa oled uuestisündinud ja sul on uhiuus loomus.
Kuid, see ei avaldu automaatselt,
kui sa ei uuenda oma meeli ega muuda oma mõtteviisi.
Siin on öeldud, et sa pead teadma midagi.
Usun, et see on pöördeline hetk.
Osa inimesi jätaks 6. salmi kaks esimest sõna
lihtsalt kahe silma vahele,
vaadates, mida nad siis tegema peavad
ja hakates rääkima vanast loomusest jne.
Kuid siin on väga selgelt öeldud, et peame teadma midagi;
et peame mõistma midagi.
Ja see läheb tagasi mõtte juurde, mida olen juba käsitlenud.
Ro. 6:6: "Teades,
et meie vana loomus on koos temaga löödud risti,
et see patune ihu kaotataks, nii et me kunagi enam ei orjaks pattu."
Seda mõtet tuleb laiendada,
sest enamus inimesi ei pööra sellele tähelepanu.
Kui siin on öeldud, et meie vana loomus on risti löödud,
siis olen kuulnud inimesi õpetamas,
et see pole veel lõplikult täideviidud fakt,
vaid tegu on kestva protsessiga.
Kogudus, kus ma ise üles kasvasin, õpetas iseendale suremisest.
Üks kutt ütles, et ta ärkas igal hommikul
ja sidus end piltlikult öeldes kui elektritooli külge.
Seal ta siis istus sel elektritoolil ja luges üles kõiki oma patte.
"Ma valetasin. Ma vihastasin. Ma ei uurinud Jumala Sõna."
Ta sidus end kui oma patuahelatega, surres iseendale igapäevaselt.
Kui seda kuulsin, tundus see loogiline, mistõttu proovisin ka.
Hakkasin ka üles lugema kõiki oma patte.
Kuid miskipärast see ei suretanud mind mu patule,
vaid hoopis koondas mu tähelepanu sellele, kui kahju mul oli
ja kui halb ning nõrk ma olin ning kui palju olin läbikukkunud.
Nii pidasingi end üheks vanaks patuseks,
kes on armu läbi päästetud.
Ma ei mõistnud, et olin uus loodu ja Jumala õigsus.
Ma muudkui rõhutasin, et olen üks vana patune.
Nii kaua, kui seda kõike muudkui ketrasin,
öeldes: "Oo Jumal, olen loomult nii patune
ja täielik põruja!",
siis tead, milleks see kõik muutus?
Isetäituvaks ettekuulutuseks.
"Nõnda nagu inimene mõtleb, selline ta ka on." Õp.23:7
Kui näed ennast kellegina, kellel on patune loomus
ja kes ei erine teistest mitte millegi muu poolest
kui vaid see, et su patud on sulle andeks antud.
Kuid samas su sees pole midagi muutunud
ja sa usud, et muutud alles siis, kui üks päev taevasse jõuad,
olles alles siis terviklik.
Kui sa ei mõista,
et sa oled oma vaimu poolest totaalselt uus loodu
ja see sama vägi - ülestõusmise vägi, mis elas Jeesuses,
elab nüüd ka sinus
ja su uuestisündinud vaim on võimetu tegema pattu,
sest ta on surnud patule ja tal pole mingit igatsust teha pattu,
siis kui sa ei mõista seda kõike
ja näed end endiselt vana patusena, kes on küll andeks saanud,
kuid kes oma loomu poolest on endiselt saatana laps,
siis sa küll paned vastu patule,
aga kui see pidevalt su uksele koputab
ja sulle pidevalt patustamise võimalusi pakub,
siis mingi hetk sa annad alla,
sest arvad, et see ongi ju su loomuses!
Et selline sa ju oledki!
Sa usud, et see on see, kes sa oma loomu poolest oled.
Kuid kogu see teema muutis totaalselt mu elu,
kui lugesin Roomlastele 6:1.
Mõistsin, et mul pole korraga
mu patust loomust ja uuestisündinud loomust,
mis omavahel sõdivad.
Vaid vaimses sfääris on mu põhiolemus - see tõeline mina,
mu nö väeallikaks.
Ma ei ole enam saatana laps, vaid ma olen uuestisündinud
ja Kristuse Vaim elab minu sees,
mistõttu ma pole enam oma loomu poolest patune.
Jah, ma olin seda, kuid ma sain muudetud
ja täna olen ma Jumala lapsena õige Tema ees.
See on mu loomuses elada Jumalale.
Seda kõike mõistes liikusin hoobilt uuele tasemele.
Efeslastele 2:6 ütleb,
et meid on asetatud taevastesse koos Jeesuse Kristusega.
Kui võtad oma koha Kristuses ja mõistad, mida Ta on teinud,
siis saad ka vaadata ülevalt alla kõigile kiusatustele
ja näha neid teise nurga alt.
Sa näed siis asju hoopis erinevalt.
Ma uskusin pikka aega, et mul pole mingit valikut.
Uskusin, et suudan küll mõnda aega patule vastu panna,
kuid siis anda siiski alla, kuna olen ju üks vana patune.
Isegi üks laul ütleb:
"Issand, olen kõigest inimene. Oo Jumal, aita!"
Kuid see on vale.
Ma ei ole kõigest inimene.
1/3 minust on üks ühele Püha Vaim,
sest Jumala Vaim elab minu sees.
Kui selliselt mõtlema hakkad,
hakkad ka ootama teistsuguseid tulemusi.
Sa ei lagune koost' kui odav kohver igakord, kui saatan su uksele koputab,
sest võid öelda: "See pole see, kes ma olen.
Jumal on muutnud mind."
Nagu siin on öeldud:
"Sa pead teadma, et su vana loomus on risti löödud."
See pole miski, mis alles saab sündima
või mis võiks sündida.
Siin pole ka öeldud,
et peaksid surmama oma vana loomuse.
Siin on öeldud, et sa pead teadma seda.
Kui tahad kogeda Jeesuse ülestõusmise elu
voolamas endas,
pead teadma, et oled astunud surmast ellu
ja et sa oled uus loodu,
kellel on uued võimed ja uus vägi.
Pead nägema end teistmoodi kui lihtsalt inimesena.
Sa pole lihtsalt mingi mees või naine,
vaid sa oled uuestisündinud, Jeesuse verega ostetud Jumala laps.
Kui selliselt mõtleksid, näeksid ka teistsuguseid tulemusi.
On see alles võimas!
Mul oleks veel palju, mida jagada, kuid peame jätkama järgmine kord.
Julgustan sind tellima endale kõik need materjalid.
Raamatu: "Arm - evangeeliumi vägi",
millest oleks sulle palju abi.
Leiad täpsema info me kodulehelt,
mistõttu kasuta seda võimalust ja võta meiega ühendust!
Ühtlasi aga vaata meid ka järgmine kord!